19.7.2022
SL
Uradni list Evropske unije
L 190/187
PRILOGA IV
OPREDELITVE POJMOV IZ PRILOG I–III 1.
Zelo veliko območje (VLA) Pojem VLA je sestavljen iz opredeljenih geografskih regij, ki omogočajo združevanje senzorjev v skupine.
Pri prvem naročilu bo isti senzor, nameščen na lokacijah v različnih VLA, pokazal različno učinkovitost in dodano vrednost.
Danes se upoštevajo naslednja „zelo velika območja“: — VLA „Azija“ — VLA „Evropa“ — VLA „Severna Amerika“ — VLA „Oceanija“ — VLA „Pacifiški ocean“ — VLA „Južni del Afrike“ — VLA „Južna Amerika“ Približna lokacija VLA je prikazana na naslednji sliki:
2.
Študije arhitekture V izrazu „študije arhitekture“ je združen sklop dejavnosti sistemskega inženiringa.
Vključuje oceno učinkovitosti in dodane vrednosti danega sredstva, dano nadgradnjo, celotno mrežo senzorjev ali oceno in razvrstitev rešitev alternativne zasnove ter utemeljitev njihove razvrstitve.
Študije arhitekture so skladne s pristopom od spodaj navzgor s ciljem najboljšega razmerja med kakovostjo in ceno, pri čemer se preprečuje nepotrebno podvajanje, hkrati pa se spremlja, ali sistem ustreza potrebam uporabnikov na visoki ravni.
Študije arhitekture zajemajo vse funkcije sistema: funkcijo senzorjev, funkcijo obdelave podatkov in funkcijo storitve. 3.
Neobdelani podatki Podatki na ravni senzorjev, ki niso bili naknadno obdelani (kot so podatki za vsak radarski impulz, slike in zaznavanje fotonov)